ວັນທີ 1 ເມສານີ້, ທ່ານຫົງເຫຼີຍ ໂຄສົກກະຊວງການຕ່າງປະເທດຈີນປະກາດໃນກອງປະຊຸມຂ່າວວ່າ, ທ່ານຫຼີເຄີ້ສຽງ, ນາຍົກລັດຖະມົນຕີຈີນຈະເຂົ້າຮ່ວມພິທີໄຂກອງປະຊຸມເວທີປຶກສາຫາລືອາຊີໂປອາວປະຈຳປີ 2014 ທີ່ຈະຈັດຂຶ້ນຢູ່ແຂວງໄຫຫຼຳຈີນໃນວັນທີ 8 ຫາວັນທີ 10 ເມສານີ້ຕາມຄຳເຊີນແລະຈະກ່າວປາຖະກະຖາທີ່ສຳຄັນ.
ທ່ານຫົງເຫຼີຍກ່າວວ່າ, ທ່ານທໍນີ ອັບໂບດ, ນາຍົກລັດຖະມົນຕີອົສຕຼາລີ, ທ່ານເຊີຣິກ ອັກຮ໌ເມີໂຕວ໌, ນາຍົກລັດຖະມົນຕີກາຊັກສະຖານ, ທ່ານເຈື່ອງຮົງວົນ ນາຍົກລັດຖະມົນຕີ ສ.ເກົາຫຼີ, ທ່ານທອງສິງ ທຳມະວົງ, ນາຍົກລັດຖະມົນຕີລາວ, ທ່ານຮາເກີ ກຽນໂກບ, ນາຍົກລັດຖະມົນຕີນາມີບີ, ທ່ານນາວາສ໌ ຊາຣິຟ, ນາຍົກລັດຖະມົນຕີປາກີສະຖານ, ທ່ານຊານານາ ກູສມາວ, ນາຍົກລັດຖະມົນຕີຕີມໍເລສເຕ, ທ່ານອາກາດີ ໂດວ໌ໂຄວີຊີ ຮອງນາຍົກລັດຖະມົນຕີຣັດເຊຍ, ທ່ານອູດູດາມ ຮອງນາຍົກລັດຖະມົນຕີຫວຽດນາມແລະຜູ້ນຳຕ່າງປະເທດທ່ານອື່ນກໍ່ຈະເດີນທາງມາຈີນເພື່ອເຂົ້າຮ່ວມກອງປະຊຸມຕາມຄຳເຊີນ.